2. Kasi eka Testamente leyintshwa, a ntsaku wu tlula mpimo hi ku ntswa, hikuva sweswi i Moya wa Xikwembu lowu tsalaka marito ya xona embilwini ya munhu, lowu n’wi endlaka a famba hi ku letela ka wona. Va EMIA va ta rhumela papila ro amukela xikombelo eka tiawara ta 48 endzhaku ka ku amukela xikombelo xa wena. Papila ro amukela ri fanele ri katsiwa eka mapipila lama u tsalelanaku na va EMIA hi wona. Tata wa mina a a ehleketa leswaku ntirho wa nkoka emisaveni hinkwayo naswona nkarhi hinkwawo - lowu nga hundza, wa sweswi na lowu taka - a ku ri vudokodela. Miehleketo ya yena a a nga yi veki embilwini. A a ehleketa swi twiwa hi un'wana na un'wana. Loko a kala a vulavula hi vudokodela na marha a a nga miti naswona a mi ta fanela ku kuma ndlela yo n'wi balekela kahle hikuva a a nga ta miyela. A a fananisa vudokodela na movha wa Mercedes Benz. A a vula leswaku mimovha yi nga ta yi va yi hundza, yi nghena efexinini yi va yi huma kambe Mercedes Benz yi ta tshama yi ri movha wa xiyimo xa le henhla, wo xiximeka, wa ndzhuti. Ku ya hi tatana, a swi ri tano na le ka vudokodela. Dokodela a a ri hinkwaswo eka tatana. Hi yena a a vutla vanhu emenweni ya rifu ri ri kusuhi na ku va cakunya. Eka tatana, munhu loyi a nga riki dokodela a a nga ri nchumu. N'wana wa tatana a a nga fanelangi ku dyondzela swin'wana, handle ka vudokodela. Ku ndzi lulamisela ku tirha ntirho lowu, tatana a a ndzi thyile vito ra Dokodela.